Adolfas Strakšys

Jonas Adolfas Strakšys (1937 m. balandžio 25 d. Puodkaliuose, Skuodo valsčiuje – 2022 m. spalio 18 d. Vilniuje) – Lietuvos žurnalistas, publicistas, poetas satyrikas.

Biografija 
1957 m. baigė Skuodo vidurinę mokyklą, o 1964 m. – Vilniaus valstybinį V. Kapsuko universitetą, kuriame neakivaizdiniu būdu įgijo žurnalisto specialybę. Nuo 1956 iki 1969 m. buvo Skuodo rajono laikraščio „Pergalė“, nuo 1962 m. – „Mūsų žodis“ antrasis korektorius, 1969–1978 m. Akmenės rajono laikraščio „Vienybė“, 1978–1985 m. – Šiaulių rajono laikraščio „Leninietis“ redaktorius, 1985–1990 m. žurnalo „Šluota“ vyriausiasis redaktorius.

1991–1992 m. valstybinės įmonės leidyklos „Spauda“ redaktorius, 1992–1993 m. savaitraščio „Pozicija“ literatūrinis darbuotojas, 1993 m. AB „Lietuvos geležinkeliai“ Leidybos skyriaus viršininkas, UAB „Gaza“ atstovas spaudai, 1995 m. laikraščio „Lietuva“ literatūrinis darbuotojas. 1996–2003 m. Šiaulių apskrities laikraščio „Šiaulių kraštas“ reporteris ir apžvalgininkas, 2005–2006 m. buvo laikraščio „Karštas komantaras" redaktoriaus pavaduotojas, 2006–2008 m. buvo Seimo nario Dailio Alfonso Barakausko padėjėjas.

Išleido grožinės literatūros knygų suaugusiems bei vaikams. Nuo 1974 m. Lietuvos žurnalistų sąjungos, 2001 m. – Lietuvos rašytojų sąjungos narys.

Sutuoktinė Gertrūda, sūnūs Virginijus, Vidas.

Bibliografija 
 Artimi: atsiminimai. – Vilnius: Mintis, 1975 m.
 Pjūties metas: apsakymai. – Vilnius: Vaga, 1978 m.
 Ražienų šalnos: apysaka ir apsakymai. – Vilnius: Vaga, 1989 m.
 Liepaitė: knygelė spalvinimui. – Vilnius: Spauda, 1991 m.
 Saulės vaikas, 1992 m.
 Gulbinas: knygutė vaikams. – Vilnius: Spauda, 1992 m.
 Agonija: apsakymai. – Šiauliai: Saulės delta, 1999 m.
 Antausiai: publicistika. – Kaunas: UAB Judex, 2000 m.
 Juodo kumelio plovimas: publicistika. – Vilnius: Gairės, 2001 m.
 Dunda Dulkinas ir kiti: satyrinis romanas. – Vilnius: A. Strakšys, 2002 m.
 Grumtynės kasdienybėje: publicistika. – Vilnius: UAB Gelspa, 2002 m.
 Juodas rugpjūčio saulėtekis: apsakymai. – Vilnius: UAB Gelspa, 2003 m.
 Dinozaurų kapinės: satyra ir humoras. – Vilnius: A. 2004 m.
 Pjaun broliukai žalioj lankoj…: pastabos paraštėse. – Vilnius: Politika i. e. Gairės, 2005 m.
 Juras. Vienos politinės žmogžudystės anatomija: publicistika. – Vilnius: Politika, 2007 m.
 Valstybė pagal Julių Veselką: publicistika. – Vilnius: Politika, 2008 m.

Sudarė 
 Gelbėkime kaimą: Lietuvos valstiečių partijos leidinys. – Vilnius: Spauda, 2000.
 Mūsų kandidatai: Lietuvos valstiečių partijos sąrašas Nr. 2. – Kaunas: Judex, 2000.
 Gėlynas: susitikimai su Zigmo Gėlės premijos laureatais. – Vilnius: Žuvėdra, 2001.
 D. Barakauskas. Nuomonių sankryžos: publicistika. – Vilnius: Gairės, 2008.

Šaltiniai 

Lietuvos poetai
Lietuvos redaktoriai
Lietuvos publicistai
Lietuvos satyrikai